|  |  |  |  |
| --- | --- | --- | --- |
|  |  |  |  |
|  |  |  |  |
|  | Pædagogisk læreplan for |  |  |
|  | Udflytterbørnehaven Bøgely Netværket Asylselskabet  2024-2026 |  |



Den pædagogiske læreplan udgør rammen og den fælles retning for vores pædagogiske arbejde med børnenes trivsel, læring, udvikling og dannelse. Læreplanen er et levende dokument, som kort beskriver vores pædagogiske over­vejelser og refleksioner med eksempler, der er retningsgivende for det daglige pædagogiske arbejde.

|  |
| --- |
| Ramme for udarbejdelse af den pædagogiske læreplan |
|  |

Hvem er vi?

# Bøgely – en udflytterbørnehave i Raadvad

#### **Udflytterbørnehaven Bøgely ligger i Raadvad nord for København i et dejligt stort historisk hus med masser af natur omkring os og Dyrehaven som nærmeste nabo.**

[](https://boegely-raadvad.dk/wp-content/uploads/2013/01/boegelyforsideweb1.png)

**Vi inspireres af naturen omkring os**. Vi bruger naturen som læringsrum i det pædagogiske arbejde med børnene. Vi har et dejligt hus som også giver gode muligheder og rammer for fordybelse i mindre grupper.

**Vi arbejder på** at skabe et godt, varmt, trygt og nært forhold til både forældre og børn. En hverdag med et stærkt fokus på trivsel, udvikling, kultur, læring og nærværende voksne, som er opmærksomme på børnenes signaler og spor.

**Vi har plads til 66 børn**. I Bøgely har vi 3 grupper, Egern, Ræv og Grævling. Børnene er knyttet til en gruppe, hvor de har deres faste stue i vores skønne hus. Børnene er på den måde knyttet til bestemte voksne, som har den mere grundlæggende daglige kontakt. Vi er ofte opdelt i mindre grupper således at alle børn får muligheder for at danne relationer på kryds og tværs og personalet har kendskab til alle børn.

* Bøgely ligger lige op ad Dyrehaven. Det er derfor naturligt for os at bruge disse fantastiske rammer og anvender dem i vores pædagogiske praksis.
* Børnene oplever naturen, de forskellige fugle, dyr og planter. Hvad der kan spises og ikke spises. Vi laver vandhulsakvarier, kikker på fugle, roder i jorden, finder insekter og planter blomsterfrø. Vi tørrer blomster, maler med jord, laver natur collager, brænder ler-perler på bålet, og meget mere. Vi bruger skovens materialer til mange af vores aktiviteter. Børnene færdes i skoven, leger og går tur samt at lære at passe på naturen.
* Vi lægger vægt på, at børnene får kendskab til naturen og oplever årets rytmer, Vi er kreative udendørs året rundt. Vi tager ofte ”inde-aktiviteter” med udenfor. Vejret skal være en naturlig del af barnets dagligdag.
* Vi giver børnene indblik i fødekæder, økologi, dyrenes liv, kendskab til forskellige planter og træer og deres særegne karakteristika ved at indsamle forskellige materialer fra naturen i forhold til årstiden. Materialerne bruges til aktiviteter og vi fordyber os i fagbøger om natur. Vi tager os tid til at undersøge det nære omkring os og vi giver muligheder for at klatre, bygge huler og kurre på skrænter.
* Respekt for naturen er noget som beskæftiger os meget i dagligdagen. Vi bruger naturen, men passer på den. På ture har vi ofte en pose, som vi samler affald i, for at smide det i skraldespanden derhjemme. Vi taler meget om, hvad der hører til i naturen, og hvordan vi mennesker skal agere over for naturen og de dyr og insekter som bor her. Vi affaldssorterer i dagligdagen, skrald fra madpakken og rester fra kreative aktiviteter.
* Legen er det bedste ved at gå i børnehave, også ude i naturen. Vi vægter den legende tilgang højt. I legen udvikler børn sig på alle områder. Vi læner os op ad forskning om børns leg, f.eks. Leon Vygotsky og P. Hviid.

Så når nogen siger: ” Har i bare leget i dag? ” siger vi JA.

*Vores kollegiale værdier*

* ***Vi vægter tryghed*** *– derfor har vi fokus på at være forudsigelige og tydelige. Det er vigtigt, at vi har tillid til hinanden. Vi bruger humor og er alle ansvarlige for, at her er en god stemning.*
* ***Vi vægter en god trivsel*** *– derfor er det vigtigt, at alle er engagerede, nærværende og tager ansvar i det daglige arbejde. Vi skal være opmærksomme på at have en positiv tilgang i det daglige, samt for hinandens ideer og arbejde. Gensidig anerkendelse og respekt er nødvendig.*
* ***Vi vægter loyalitet*** *– derfor taler vi om andre, som var de til stede i rummet, og husker respekten for forskelligheder. Vi skal stræbe efter at være ærlige, og samtidig bakke op om beslutninger, også selvom man måske ikke er helt enig om det besluttede. Kun ved at ”løfte i flok” og tage et fælles ansvar kommer vi til at føle et fællesskab.*
* ***Vi vægter nærvær*** *– derfor er det vigtigt, at vi er til stede i aktiviteterne, både for børnene og vores kollegaer. Vi skal være opmærksomme på at være omsorgsfulde og ærlige, således at andre oplever følelsen af at være betydningsfulde.*
* ***Vi vægter empati*** *– derfor tager vi hensyn, lytter og forsøger at leve os ind i andres situation og baggrund. Det er vigtigt, at vi er rummelige og kan/vil rumme hinanden.*
* ***Vi vægter Humor –*** *det må gerne være sjovt at gå på arbejde.*

|  |  |
| --- | --- |
| Pædagogisk grundlag |  |

|  |
| --- |
| ”Den pædagogiske læreplan skal udarbejdes med udgangspunkt i et fælles pædagogisk grundlag.”  ”Det pædagogiske grundlag består af en række fælles centrale elementer, som skal være kende­tegnende for den forståelse og tilgang, hvormed der skal arbejdes med børns trivsel, læring, udvikling og dannelse i alle dagtilbud i Danmark.” |
| ”De centrale elementer er:   * **Børnesyn**. Det at være barn har værdi i sig selv. * **Dannelse og børneperspektiv**. Børn skal høres og tages alvorligt som led i starten på en dannelsesproces og demokratisk forståelse. * **Leg.** Legen har en værdi i sig selv og skal være en gennemgående del af et dagtilbud. * **Læring.** Læring skal forstås bredt, og læring sker fx gennem leg, relationer, planlagte aktiviteter og udforskning af naturen og ved at blive udfordret. * **Børnefællesskaber.** Leg, dannelse og læring sker i børnefællesskaber, som det pædagogiske personale sætter rammerne for. * **Pædagogisk læringsmiljø**. Et trygt og stimulerende pædagogisk læringsmiljø er udgangspunktet for arbejdet med børns læring. * **Forældresamarbejde**. Et godt forældresamarbejde har fokus på at styrke både barnets trivsel og barnets læring.   **Børn i udsatte positioner**. Alle børn skal inkluderes på deres niveau og opleve mestringskompetencer i lege og aktiviteter.   * **Sammenhæng til børnehaveklassen**. Sammenhæng handler blandt andet om at understøtte børns sociale kompetencer, tro på egne evner, nysgerrighed mv.”   ”Loven fastsætter, at alle elementer i det fælles pædagogiske grundlag skal være udgangspunkt for arbejdet med den pædagogiske læreplan og dermed det pædagogiske arbejde med børns læring i dagtilbud.”  ”Nogle elementer i form af fx børnesynet skal altid være til stede i det pædagogiske læringsmiljø, mens andre elementer som fx arbejdet med at skabe en god overgang til børnehaveklassen kan være mere til stede i nogle sammenhænge end andre.”  Den styrkede pædagogiske læreplan, Rammer og indhold, s. 14 |

I Bøgely har vi ”store-gruppe” aktiviteter for de kommende skolebørn, samt besøg på den lokale skole

|  |  |
| --- | --- |
| Børnesyn, Dannelse og børneperspektiv, Leg, Læring og Børnefællesskaber Først forholder I jer til de fem elementer:   * Børnesyn * Dannelse og børneperspektiv * Leg * Læring * Børnefællesskaber.   I kan beskrive elementerne samlet eller hver for sig. |  |
| De øvrige elementer i det pædagogiske grundlag skal ifølge loven fremgå særskilt af den pædagogiske læreplan. Disse elementer forholder I jer til lidt senere.  Den styrkede pædagogiske læreplan, Rammer og indhold, s. 15 | |

|  |
| --- |
| Hvordan kommer de fem centrale elementer fra det fælles pædagogiske grundlag til udtryk hos os og bliver omsat i vores hverdag sammen med børnene?  Pædagogiske grundsyn.  Vi arbejder ud fra et anerkendende synspunkt. Hvor vi er bevidste om at vi alle påvirker og skaber os selv og hinanden gennem de relationer vi indgår i. Vi respekterer alle som den de er - og samtidig lærer alle at respekterer hinanden i fællesskabet.  Samværet i fællesskabet bygger på følelser, samhørighed, samarbejde og udvikling.  Det gælder i såvel samarbejdet med kollegaer, forældre og børn.  Vi arbejder ud fra et moderne børnesyn hvor børn anerkendes som kompetente personer der har rettigheder og brug for at udtrykke deres perspektiv på deres hverdag. Børn er unikke med hver deres særlige forudsætning. Vi voksne forholder os til dem individuelt og socialt, for der igennem at kunne skabe og udvikle det bedste for såvel det enkelte barn som hele børnegruppen  Vi prioriterer de nære relationer og understøtter børnenes sociale samspil for derigennem at forstå det enkelte barn i forhold til dets udviklings zone.  Alle Børn skal opleve sig selv som en vigtig del af fællesskabet i hele huset og på egen gruppe. Med anerkendelsen styrkes oplevelsen af at føle sig set, hørt og forstået – dermed evnen til at mærke sig selv. At føle sig accepteret som den person man er.  Vi fokuserer på at skabe det gode børneliv hvor alle børn har brug for omsorg og anerkendelse.  Igennem omsorgen for hinanden og børnene får vi opbygget den gensidige tillid, som skal være grobund for den gode udvikling.  **Lærdom og livsduelighed:**  Børnene kan hos os opleve de forskellige fugle, dyr og planter. Hvad der kan spises og ikke spises. Vi laver vandhulsakvarier og terrarier. Vi presser og tørrer blomster.  Vi bruger skovens materialer til mange aktiviteter f.eks. ved collager. Børnene nyder skoven, leger og går tur og lærer at passe på naturen.  Vi lægger vægt på, at børnene færdes i naturen og oplever årets rytmer; Vi fletter blomsterkranse om sommeren og bygger snemænd om vinteren. Vejret er en naturlig del af barnets dagligdag, som giver læring om klima, temperaturer og hvad der skal til for at vi ikke fryser eller sveder.  Indblik: Vi giver børnene indblik i naturen, fødekæder, økologi, dyrekendskab, kendskab til forskellige planter og træer og deres særegne karakteristika ved at indsamle forskellige materialer fra naturen i forhold til årstiden. De indsamlede materialer bruges til aktiviteter hjemme i huset, f.eks. gennemgå navne og karakteristika på indsamlede dyr/planter i bøger og på apps. Vi tager os tid til at undersøge det nære omkring os og vi giver muligheder for at klatre, bygge huler og kurre på skrænter.  Respekt for naturen: Oprydning i skoven og respekt for naturen, er noget som beskæftiger os meget i dagligdagen. Vi har flere gange haft fælles affaldsværksteder, og på turene i skoven har vi ofte en pose, som vi samler affald i, for at smide det i skraldespanden derhjemme. Vi taler meget om, hvad der hører hjemme i naturen og hvad der er affald. Nogle ting er oplagte, men det kan godt være svært for børnene at adskille tingene. Vi har tit talt om glasskår, som dyrene skærer sig på, og plastikposer som dyrene kan blive kvalt i. Vi fortæller også at tingene er svært nedbrydelige i naturen.  • Læs mere om vores hverdag i Bøgely: https://boegely-raadvad.dk/et-kig-ind-i-bornehaven/en-ganske-almindelig-dag-2/ |

|  |  |
| --- | --- |
| Pædagogisk læringsmiljø ”Det skal fremgå af den pædagogiske læreplan, hvordan det enkelte dagtilbud hele dagen etablerer et pædagogisk læringsmiljø, der med leg, planlagte vokseninitierede aktiviteter, spontane aktiviteter, børneinitierede aktiviteter samt daglige rutiner giver børnene mulighed for at trives, lære, udvikle sig og dannes.  Det pædagogiske læringsmiljø skal tilrettelægges, så det inddrager hensynet til børnenes perspektiv og deltagelse, børnefællesskabet, børnegruppens sammensætning og børnenes forskellige forudsætninger.”  Den styrkede pædagogiske læreplan, Rammer og indhold, s. 22-23 |  |

|  |
| --- |
| Hvordan skaber vi hele dagen et pædagogisk læringsmiljø, der giver alle børn mulighed for at trives, lære, udvikle sig og dannes?  Et læringsmiljø i selv foregår ikke i et afgrænset tidsrum, men favner alle situationer, rutiner lege og aktiviteter gennem hele dagen. Vi har fokus på hele dagens læringsmiljøer og som personale har vi en afgørende rolle for at tilrettelægge stærke læringsmiljøer og selv være en del af læringsmiljøet. Leg og læring hænger uadskilleligt sammen og legen er derfor grundlæggende for læringen for vores børn i Bøgely. Det er børneperspektivet som vi har fokus på når vi skal udvikle det stærke læringsmiljø igennem hele vores hverdag.  Personalet skal skabe udviklende betingelser for leg og læring i vores forskellige læringsmiljøer.   * Sikre et læringsmiljø der muliggør at børnene oplever nærhed, trivsel, læring og udvikling og anerkendende relationer. Personalet skal skabe de bedste betingelser for læring udvikling, trivsel og dannelse hos ALLE børn. |

|  |  |
| --- | --- |
| Samarbejde med forældre om børns læring ”Det skal fremgå af den pædagogiske læreplan, hvordan dagtilbuddet samarbejder med forældrene om børns læring. ”  Den styrkede pædagogiske læreplan, Rammer og indhold, s. 24-25 |  |

Da vi er en udflytterbørnehave, kommunikerer vi i det daglige med forældrene ved bussen, via Aula, sms-opkald og forældremøder.

I kraft af at vi kører med bus og ikke kan tale med længe med forældrene ved bussen, har vi et stort ansvar for at skabe den gode kommunikation i det daglige. Vi holder indkørings samtaler, 3 måneders samtaler, årlige samtaler og skoleparathedssamtaler. Samt at vi imødekommer hvis forældrene har brug for en samtale udover det planlagte.

Desuden har vi samtaler sammen med forældrene og andre aktører, hvis barnet har brug for tale/høre pædagog, PPR, støttepædagog og lignende.

Vi har som personalegruppe i det sidste år deltaget i Asylnetværkets uddannelsesforløb med emnet: Forældresamarbejde - Hvordan sikrer I et godt forældresamarbejde.

Vi arbejder løbende med at vedligeholde vores forældresamarbejde og vi inddrager forældrebestyrelsen i dette.

Vi har mange traditioner i Bøgely som inddrager forældrene, og forældre er altid velkomne til at tilbringe en dag eller timer hos os sammen med deres barn. Det giver forældrene et godt indblik i deres barns dagligdag og trivsel hos os.

|  |  |  |  |
| --- | --- | --- | --- |
|  |  |  |  |

|  |  |
| --- | --- |
| Børn i udsatte positioner ”Det skal fremgå af den pædagogiske læreplan, hvordan det pædagogiske læringsmiljø tager højde for børn i udsatte positioner, så børnenes trivsel, læring, udvikling og dannelse fremmes.”  Den styrkede pædagogiske læreplan, Rammer og indhold, s. 26 |  |

|  |
| --- |
| Hvordan skaber vi et pædagogisk læringsmiljø, der tager højde for og involverer børn i udsatte positioner, så børnenes trivsel, læring, udvikling og dannelse fremmes?  Vi tilrettelægger vores læringsmiljø således, at det enkelte barn oplever sig som værende en betydningsfuld del af fællesskabet. Dette opnås eks. gennem tiltag som arbejde i mindre grupper, aldersopdelte grupper eller særlige tiltag, hvor gruppen sammensættes således at vi kan arbejde målrettet med barnets specifikke udfordringer eller andet i trygge pædagogiske læringsmiljøer.  Kvaliteten i interaktion mellem barn og voksen er særlig betydningsfuld for børn i udsatte positioner. Vi har som pædagogisk personale et særligt ansvar sammen med forældre og andre fagprofessionelle, et ansvar for at støtte børn med forskellige udfordringer og sikre, at alle børn deltager i fællesskabet.  Vi skal sikre vidensdeling imellem personalet ved barnets overgang til børnehave. I denne proces vil vi skabe en fælles tilgang omkring de læringsmiljøer, som barnet indgår i. Desuden har vi en vigtig opgave i at styrke forældresamarbejde, så forældre og pædagoger oplever, at der en sammenhæng mellem børnehave og hjemmet, for at hjælpe barnet mest mulig i sin udvikling.  Vi arbejder med vidensdeling i forhold til det enkelte barn. Vidensdeling vægtes højt i overgangen fra vuggestue til børnehave, især for børn i udsatte positioner. Personalet i vuggestuen er i besiddelse af en stor viden om barnet, der tydeligt formidlet til børnehavepersonalet kan lette overgangen for barnet. Dette sker med samtykke fra forældrene.  Samtidig er det vigtigt, at barnet har mulighed for at få en ny start i børnehaven. Vi har fokus på ikke at se barnet ud fra en fastlåst position, men se mulighederne for barnet. Vi har i dagligdagen et fælles fokus i samarbejdet med forældrene for at styrke barnets kompetencer. |

|  |  |
| --- | --- |
| Sammenhæng til børnehaveklassen ”Det skal fremgå af den pædagogiske læreplan, hvordan der i børnenes sidste år i dagtilbuddet tilrettelægges et pædagogisk læringsmiljø, der skaber sammenhæng til børnehaveklassen.”  Den styrkede pædagogiske læreplan, Rammer og indhold, s. 27 |  |

|  |
| --- |
| Hvordan tilrettelægger vi vores pædagogiske læringsmiljø for de ældste børn, så det skaber sammenhæng til børnehaveklassen? (Dette spørgsmål gælder kun dagtilbud med børn i den relevante aldersgruppe.)  *Bøgely arbejder aldersopdelt to gange om ugen. Vi har en store-gruppe for de ældste børn som har aktiviteter der f.eks. udfordrer og udvikler deres samarbejdskompetencer, fællesskabsfølelse, og matematiske forståelse. Store-gruppen tager på fælles koloni i efteråret, hvor formålet er at skabe sammenhæng til børnehaveklassen gennem nye og styrkede børnefællesskaber og at understøtte børnenes lyst til at lære og få mod på nye oplevelser. Vi skaber fundamentet for et pædagogisk læringsmiljø, som kommer til at præge barnets hverdag frem til skolestart. Vi arbejder med et læringsmiljø med fokus på at understøtte, at børnene tør møde nye udfordringer, tid og evne til at fordybe sig og være vedholdende samt en bred pallet af nye lege, ture ud af huset, frem til deres afslutning i børnehaven, hvor forældre inviteres til fest og diplom overrækkelse. Derudover introduceres der til og gives børnene mulighed for at udvikle nysgerrighed over bogstaver, tal, mønstre og former m.v.* |

|  |
| --- |
| Øvrige krav til indholdet i den pædagogiske læreplan |

|  |
| --- |
| Inddragelse af lokalsamfundet ”Det skal fremgå af den pædagogiske læreplan, hvordan dagtilbuddet inddrager lokalsamfundet i arbejdet med etablering af pædagogiske læringsmiljøer for børn.”  Den styrkede pædagogiske læreplan, Rammer og indhold, s. 29 |

|  |
| --- |
| Hvordan inddrager vi lokalsamfundet i arbejdet med at skabe pædagogiske læringsmiljøer for børn?  Vores beliggenhed gør at vi har få, men gode naboer her i Bøgely.  Vi har ”Peter Jæger” som vi kan gå forbi og besøge hans hest, vi har skov og-naturstyrelsen som kører forbi dagligt med foder til hjortene og døde dyr som vi må se og undersøge, samt vi har kunstnerværkstederne i den gamle knivfabrik, hvor vi kan besøge på besøgsdage.  Vi har dialog med børnene om de skønne huse, fabrikken, ”vandfaldet” og byens historie og kultur når vi færdes i Raadvad. |

|  |
| --- |
| Arbejdet med det fysiske, psykiske og æstetiske børnemiljø ”Arbejdet med det fysiske, psykiske og æstetiske børnemiljø i dagtilbuddet skal integreres i det pædagogiske arbejde med etablering af pædagogiske læringsmiljøer.  Børnemiljøet skal vurderes i et børneperspektiv, og børns oplevelser af børnemiljøet skal ind­drages under hensyntagen til børnenes alder og modenhed. Den styrkede pædagogiske læreplan, Rammer og indhold, s. 30 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  | Hvordan integrerer vi det fysiske, psykiske og æstetiske børnemiljø i det pædagogiske læringsmiljø?  Vi arbejder bevidst med indretning af vores stuer, vi tager afsæt i hvad børnene leger mest med, hvad de kunne tænke sig i lokalerne, samt hvad som giver mening i børnehøjde. Vi forsøger at begrænse rod indendørs, men det er ikke nemt da vi gerne vil have hurtig adgang til materialer og kreative input 😊  **Støj/** Udemiljø:  I kraft af vores beliggenhed, er vi er meget ude og børnene kan finde rum til at lege og udvikle sig med et reduceret støjniveau. Vi inspireres af naturen omkring os. Vi bruger naturen som læringsrum i det pædagogiske arbejde med børnene. Bøgely ligger lige op ad Dyrehaven. Det er derfor oplagt, at vi forholder os til disse rammer og anvender dem i praksis. Vi befinder os i et miljø som ikke bliver forstyrret af støjforurening. Naturen omkring os med højt til himlen, vindens susene, fuglens fløjten skaber en naturlig ro, som er unik i forhold til en børnehave i byen. Vi ser at børnene udviser øget trivsel og at de benytter sig af mulighederne for at tage en hyggestund i en rolig krog, hvis de har brug for det. Vores omgivelser er æstetiske i sig selv.  Vi bringer det kreative ud i naturen. Vi tegner og maler udendørs, børnene bliver robuste lærer at virkeligheden har vide rammer for udfoldelse. Får kendskab til egen formåen. Styrke og fantasi mm.  Indenfor har vi opdelt stuerene med legezoner således at vi reducerer støj i dagligdagen.   * **Læs mere om vores hverdag i Bøgely:**<https://boegely-raadvad.dk/et-kig-ind-i-bornehaven/en-ganske-almindelig-dag-2/>   **Legepladsen:**  Vi har løbende fokus det fysiske, psykiske og æstetiske børnemiljø. Udenfor har vi har piratskib i sandkassen, rede gynge og en ny klatre-ridderborg som børnene bruger flittigt. vi forsøger at indrette os i zoner. Vi har plantekasser hvor børnene har plantet deres egne planter, vi udsmykker med blomster i skønne farver. Vi har planer om andre nye ting: 2 madpakke-huse til at spise og være kreative i, hvis vejret er for vådt, samt vi har planer om andre tiltage som for eksempel, en ny rede-gynge samt en zone med frugtbuske og flere plantekasser.  Vores legeplads skal være et inspirerende sted for børns leg og derfor er den under udvikling. Der skal være plads til den stille leg samt at undersøge naturen, lege i sandkassen, hygge lege i legehuse. Samt de mere vilde lege som fangeleg, klatre i træer, og cykle på gårdspladsen.  Legepladsen er et sted, der giver plads til udfoldelse, tid til fordybelse og også stedet hvor børn finder nye venskaber og relationer. Her har barnet mulighed for at udforske og afprøve sig selv i fællesskab med andre børn  Ud fra de fysiske rammer og vilkår som huset tilbyder, arbejder vi løbende med at indrette det pædagogiske børnemiljø, så det tager højde for og skaber plads for det enkelte barns udvikling og tilgodeser fællesskabet.  **Børnemiljø:**  Ud fra de givne rammer, forsøger vi at indrette stuer med legezoner og udsmykke huset således at det virker stimulerende og inspirerende for børnene. Vi arbejder hele tiden på at skabe en indretning, som tilgodeser børnenes behov for at bevæge og udfolde sig, fordybe sig og have plads til koncentrerede stille lege.  Legetøjet skal være tilgængeligt i det omfang at børnene kan overskue og anvende det til deres udfoldelse.  Vi bruger børnenes input til hvad de ønsker at lege med, og hvad legetøj som skal ”på loftet” for en tid.,  Derudover arbejder vi løbende med støjniveau og indeklima.  Vores Udeliv giver i sig selv mere ro til fordybelse, færre konflikter samt mindre sygdom blandt børn og voksne. |

|  |  |
| --- | --- |
| De seks læreplanstemaer |  |

|  |
| --- |
| ”Den pædagogiske læreplan skal udarbejdes med udgangspunkt i seks læreplanstemaer samt mål for sammenhængen mellem læringsmiljøet og børns læring.  Det skal fremgå af den pædagogiske læreplan, hvordan det pædagogiske læringsmiljø under­støtter børns brede læring inden for og på tværs af de seks læreplanstemaer.”  Den styrkede pædagogiske læreplan, Rammer og indhold, s. 32 |

|  |  |
| --- | --- |
| Alsidig personlig udvikling ”Alsidig personlig udvikling drejer sig om den stadige udvidelse af barnets erfaringsverden og deltagelsesmuligheder. Det forudsætter engagement, livsduelighed, gåpåmod og kompetencer til deltagelse.”  Den styrkede pædagogiske læreplan, Rammer og indhold, s. 36-37 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn samt social og kulturel baggrund. 2. Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering. |

|  |
| --- |
| Hvordan understøtter vores pædagogiske læringsmiljø børnenes alsidige personlige udvikling?  Herunder, hvordan vores pædagogiske læringsmiljø:  Understøtter de to pædagogiske mål for temaet Alsidig personlig udvikling  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  *Alsidig personlig udvikling drejer sig om den stadige udvidelse af barnets erfaringsverden og deltagelsesmuligheder. Det forudsætter engagement, livsduelighed, gåpåmod og kompetencer til deltagelse.*  *Vi tror på at det er i tilknytningen og i samspillet at barnet udvikler sig.*  ***Vores mål er:***   * *At skabe grobund for trivsel og selvværd, så vi derigennem kan ruste børnene til at deltage aktivt i børnehaven/samfundet* * *At tilbyde børnene mange muligheder for at deltage aktivt og få betydningsfulde sociale erfaringer* * *At give plads til, at børnene udfolder sig som selvstændige stærke og alsidige personer, der selv kan tage initiativ.* * *At skabe mulighed for, at børnene oplever sig som værdifulde deltagere i og med skabere af et socialt og kreativt fællesskab.* * *At barnet opnår forståelse for egne og andres følelser.* * *At barnet lærer sine egne grænser at kende og at kunne sige til og fra på en hensigtsmæssig måde.* * *At sikre at de aktiviteter vi tilbyder, fremmer børns engagement og indlevelsesevne.* * *At tilpasse vores tilbud og aktiviteter, til det enkelte barn.* * *At barnet har en positiv voksenkontakt hele dagen.* * *At aktiviteter og muligheder for leg, tager udgangspunkt i børneperspektivet og fordeler sig over helet åbningstiden.*   ***Alle børn har krav på****:*   * *At føle sig værdifuld (selvværd) og have tillid til det jeg kan og vil (selvtillid)* * *At føle sig hørt og set og at lærer at det er i orden sige sin mening.* * *At have indflydelse på sin hverdag. Muligheden for at udtrykke eller komme med forslag til hvad vi kan lave i børnehaven.* |

**Alsidig personlige udvikling**:

At understøtte barnets alsidige personlige udvikling, betyder for os i Bøgely:

Vi arbejder med vores pædagogiske læringsmiljø, så vi kan understøtte børnenes deltagelse i børnefælleskaber i hverdagen. Det sker i samlinger, udflugter, lege, spisefælleskaber, sanglege, i det kreative rum. I det fælles trédie.

Vi vægter tryghed og trivsel i relationerne, vi udviser anerkendelse af børnene som enkeltindivider, og at vi i Bøgely behandler hinanden med respekt samt at vi ser værdien i at vi alle er forskellige.

Vi tillægger samspillet mellem hvert enkelt barn/barn/voksen og fællesskabet stor vægt i forhold til at børnene udvikler sig til værdifulde medspillere i fællesskabet, får gå på mod og får afprøvet sig selv på mange områder i deres børnehavetid. Selvhjulpenhed er utrolig vigtig for børns selvværd og selvfølelse. At kunne selv uden eller med lidt hjælp, giver børnene en oplevelse af troen på sig selv. Det kan være at åbne madkassen selv, tage strømper på, pakke taske eller tage sit overtøj på. Eller at turde sige til og fra, udvikle sit selv, at barnet kan og tør indgå i nye relationer.

## Eksempler:

## Et barn er i garderoben og kan ikke lyne sin flyverdragt ned. Barnet siger ”Hjælp mig”. Pædagogen siger: Har du brug for hjælp? Måske kan du spørge din ven Otto? Barnet spørger sin ven som er lige ved siden af og de to småsnakker om lynlåsen og får sammen løst udfordringen. Børnene tager derefter selv tøj og skoene af og går ind på stuen for at lege sammen.

At mestre at henvende sig til andre

Må jeg være med?

Må jeg låne cyklen efter dig?

## Her udvikler vi et læringsrum for børnene hvor både kommunikation, fællesskab, selvhjulpenhed og sociale kompetencer er i spil.

## Alsidig personlig udvikling:

Det er i det sociale og kreative fællesskab vi bedst understøtter barnets alsidige personlige udvikling. I det sociale fællesskab arbejder vi med stor fokus på at det skal være en god oplevelse for alle børn at gå i børnehave.

Vi har fokus på ”Fri for mobberi” og at alle behandler hinanden med respekt.

Vi er ikke smagsdommere eller kritikere i børnenes kreative udfoldelser, vi ser processen, læringen og sanseoplevelsen som det vigtigste. Vi vil gerne udvikle modighed, robusthed, selvsikkerhed, sige til fra, stå ved sig selv.

**Eksempel:** Et barn leger i sandkassen, og vil gerne have den skovl som et andet barn leger med. Det kan han ikke få. Han bliver frustreret og ked. Vi taler om hans reaktion og anerkender hans følelser. Vi hjælper med at få spurgt om han må låne skovlen når det andet barn er færdig eller vi hjælper med at finde en anden skovl.

**Vores mål:**

At vi kan skabe grobund for selvværd og ruste børnene til at deltage i samfundet på demokratisk vis.

At vi barnet udvikler forståelse for egne og andres følelser, lærer sine egne grænser at kende og at kunne sige til og fra på en hensigtsmæssig måde.

At barnet har positiv voksenkontakt hele dagen.

|  |  |
| --- | --- |
| Social udvikling ”Social udvikling er udvikling af sociale handlemuligheder og deltagelsesformer og foregår i sociale fællesskaber, hvor børnene kan opleve at høre til, og hvor de kan gøre sig erfaringer med selv at øve indflydelse og med at værdsætte forskellighed.  Gennem relationer til andre udvikler børn empati og sociale relationer, og læringsmiljøet skal derfor understøtte børns opbygning af relationer til andre børn, til det pædagogiske personale, til lokal- og nærmiljøet, til aktivi­teter, ting, legetøj m.m.”  Den styrkede pædagogiske læreplan, Rammer og indhold, s. 38-39 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer. 2. Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse. |

|  |
| --- |
| *Social udvikling*  Vi har mange forskellige fællesskaber og giver børnene frihed til at undersøge og finde sig selv i dem, f.eks. stuerne, alders opdelte grupper og egne valgt grupper, f.eks. snitte ved bålet.  Vi vægter at de positive sociale færdigheder kommer ind fra dem selv og vi voksne anerkender det der virker og guider dem når det er svært.  Udvikling af empati er essentiel i den social udvikling, det gør vi blandt andet ved at følge lege tæt og vi italesætter både adfærd og reaktioner for at skabe bevidsthed om egne og andres følelser.  Til tider går vi foran og hjælper børn ind i lege og giver dem ordene. ’Må jeg være med i legen?’, ’Hvad kan jeg være i legen?’ eller ’Hvad skal jeg gøre?’, samt at sige fra og forhandle.  Vi prioriterer at arbejde med børnene ud fra små gruppe. Vi sætter dem sammen og tilrettelægger aktiviteter hvor det fremmer deres social udvikling og legekompetencer, f.eks. i bussen, ved frokost og i mindre grupper. F.eks. sidder alle de yngste sammen i bussen til og fra Bøgely.  Vi tilrettelægger aktiviteter for at understøtte både almindelig social udvikling og inklusion af børn i udsatte positioner.  Det kan være fælles lege, praktiske opgaver, som at forberede eftermiddagsmad med en lille gruppe eller tæt guidet samvær eller leg med en voksen.  Derudover er der samtalerne ved måltiderne, samling og ture i skoven, det udvikler fællesopmærksomhed, at se og lytte til hinanden, samt hjælpe hinanden og dele opdagelser.  Der er meget plads hos os og det giver muligheder for at børnene kan skabe deres egne bobler at lege i, helt i fred for forstyrrelser og afbrydelser, hvilket giver gode muligheder for udvikling af sociale færdigheder.  Vi tilrettelægger hver enkelte gruppe, aktivitet og formål med samværet ud fra mange hensyn, såsom alder, kompetencer, potentielle legerelationer og ønsket om en alsidig fordeling, således at børnene ofte er sammen med børn fra de andre stuer og på den måde kommer til at have en relation til alle børn og voksne i Bøgely.  Når nye børn starter i Bøgely fra vuggestuen, så lægger vi en særlig indsats i at få dem integreret i børnegruppen. En af vores tiltag er at vi sætter de nye børn, fra de forskellige stuer sammen, således at de kan være inden for en eller flere formiddage så de kommer tæt på hinanden. De følges af deres stuepædagog.  I forvejen sidder alle de yngste børn sammen nede under i bussen, så de kan lære hinanden at kende.  På den måde får de nye børn langt nemmere ved at få øjnene op for hinanden og danne grundlaget for nye spirende venskaber.  Den gensidige interesse og sociale bånd som disse formiddage giver, tager børnene med videre ud på vores legeplads hvor de langt nemmere finder hinanden og fortsætter det gode samvær ved at lege og udforske verden sammen. |

|  |  |
| --- | --- |
| Kommunikation og sprog ”Børns kommunikation og sprog tilegnes og udvikles i nære relationer med barnets forældre, i fællesskaber med andre børn og sammen med det pædagogiske personale.  Det centrale for børns sprogtilegnelse er, at læringsmiljøet understøtter børns kommunikative og sproglige interaktioner med det pædagogiske personale. Det er ligeledes centralt, at det pædagogiske personale er bevidst om, at de fungerer som sproglige rollemodeller for børnene, og at børnene guides til at indgå i fællesskaber med andre børn.”  Den styrkede pædagogiske læreplan, Rammer og indhold, s. 40-41 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden. 2. Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber. |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | Hvordan understøtter vores pædagogiske læringsmiljø børnenes kommunikation og sprog?  Herunder, hvordan vores pædagogiske læringsmiljø:  Understøtter de to pædagogiske mål for temaet Kommunikation og sprog  Tager udgangspunkt i det fælles pædagogiske grundlag  Ses i samspil med de øvrige læreplanstemaer.  Sprog og kommunikation er alfa og omega i alle sociale processer mennesker imellem. Børnene skal rustes til at kommunikerer på alle planer. Kropsligt, mundtligt og skriftligt.  *Sproglig udvikling:*   * *At give børnene mulighed for via sproget, at indgå i relationer og samspil*   *f.eks. ved at italesætte, hvad vi ser og gør, understøtte børnenes optagethed af et emne med nye og flere ord, og øve turtagning i samtalen ved at skiftes til spørgsmål og svar. En tur ud i det blå giver en masse indtryk, som pædagogen griber til at introducere nye ord og til at være i dialog om det, vi ser.*  *En dag i Bøgely giver mange muligheder for at øve tænkning og sprog, når børn og voksen i fællesskab undrer sig.*  *Og en fælles gyngetur i rede gyngen giver en mulighed for at øve noget andet, nemlig sprogets rytme. Børnene får en fysisk oplevelse af rytme ved at gynge frem og tilbage. Kombineret med rim, remser og sange, der efterligner det talte sprog i rytme, trykfordeling og stemmeleje, støttes barnets tilegnelse af sprog.*  **Kommunikation og sprog.**  Vi udvikler barnets sproglige kompetencer gennem dialog og kommunikation på tværs af aldersgrupperne. Når vi samtaler med børnene, er vi bevidste om at der skal være en udvikling i barnets sprog, og vi benytter os af de officielle 10 sprogstrategier der kan udfolde sproget, samt at vi læner os op ad ”sprogtrappen” som er et fagligt redskab der belyser børns forskellige udviklingstrin i et helhedsperspektiv. Vi benytter os af Københavns kommunes sprogtest, som belyser hvor barnet har brug for en målrettet ekstra indsats.  Vi sørger for at danne sociale relationer i fællesskabet. Vi anerkender børnenes følelser og hjælper med at sætte ord deres følelser. Vi hjælper i dialogen med de øvrige børn, for eksempel med at spørge om de må være med i en leg, bruge saksen når den anden er færdig eller bede om hjælp. Når et barn udvikler sproget, lærer barnet sig selv og andre at kende og får en bredere forståelse af dets omverden.  I Bøgely bruger vi sang, rim og remser, vrøvle ord og dialogisk læsning som pædagogiske redskaber til at styrke børnenes sproglige udvikling. Når vi kører op til Bøgely om morgenen, synger vi i mikrofonen, oftest de samme sange og rim/remser for at skabe genkendelighed. Vi fortæller børnene hvordan dagens program kommer til at se ud, så børnene bliver forberedt på hvad vi skal denne dag. Ved samling over formiddagsmaden taler vi mere indgående om vores aktiviteter og børnene får muligheder for at sætte ord på og forholde sig til hvilke aktiviteter der er. I bussen bruger vi ofte tiden, når vi sidder ved siden af børnene, til at få en´ til en´ kontakt hvor vi også er opmærksomme på barnets sproglige udvikling.  For at styrke barnets sociale relationer, støtter vi op omkring den sproglige kommunikation, hvis der opstår udfordringer. Her er der os, som rollemodeller, der skal vise vejen hvordan man indgår i en dialog ved på skift, at være i en position som talende eller lyttende.  Vi har aldersintegrerede stuer på tværs af alder, blandt andet for at de mindste kan lærer af dem, som har flere sproglige kompetencer end dem selv. Der er mange værdier i aldersintegrerede stuer som har betydning for hele barnets udvikling.  I Bøgely guider og hjælper vi børnene i deres kommunikation med hinanden og vi ruster dem, til at indgå i fællesskaber. Hvis der opstår konflikt, er det os, der som rollemodeller skal vise vejen for hvordan man indgår i en dialog, ved på skift at indtage positionen som talende eller lyttende. Vi “giver børnene sætninger” såsom: “Må jeg være med i jeres leg?” eller “Det kan jeg ikke lide du gør”, som de kan anvende til at håndterer egne konflikter. Det er ikke kun når det kommer til konfliktløsning at kommunikationen er i fokus, men i lige så høj grad, når det handler om positivt at anerkende hinanden. Vi vægter højt, at børnene lærer at tale pænt og respektfuldt til hinanden, da børnehaven skal være et godt sted at være for alle børn.  Når børnene kommer til os med spørgsmål såsom: “Hvor kommer regnen fra?” eller “hvor flyver fuglene hen?”, giver vi ikke altid svaret, men undres i stedet sammen med børnene: “Hvad tænker du? Hvor tror du regnen kommer fra? Hvor tror du fuglene flyver hen? - Det gør vi for at møde børnene hvor de er og fordi vi ved, det styrker deres udvikling, nysgerrighed og interesse for omverden.  Når vi har børn med sproglige udfordringer, bruger vi de faglige værktøjer og vi målretter vores pædagogiske indsats for at udvikle barnets sproglige kompetencer. F.eks. børn som er sene til at tale når de starter i børnehave og har udfordringer med at indgå i sociale relationer (Børn i udsatte positioner)  (De 10 Sprogstrategier)  I Bøgely benytter vi blandt andet: at følge barnets Spor/interesse, bruge åbne spørgsmål, vent på barnets svar, hjælpe barnet med at sætte ord på, leg med ord, relater til noget barnet kender, osv.  Barnet bliver i anerkendt for sine følelser og får hjælp til at håndtere sin frustration og får øvet sig på redskaber til at løse en situation fremadrettet. |  |  |  |  |  |  |  |  |  |  |  |

|  |  |
| --- | --- |
| Krop, sanser og bevægelse ”Børn er i verden gennem kroppen, og når de støttes i at bruge, udfor­dre, eksperimentere, mærke og passe på kroppen – gennem ro og bevægelse – lægges grundlaget for fysisk og psykisk trivsel.  Kroppen er et stort og sammensat sansesystem, som udgør fundamentet for erfaring, viden, følelsesmæssige og sociale processer, ligesom al kommunikation og relations dannelse udgår fra kroppen”.  Den styrkede pædagogiske læreplan, Rammer og indhold, s. 42-43 |  |

|  |
| --- |
| Pædagogiske mål for læreplanstemaet:   1. Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på. 2. Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornem­melser, kroppens funktioner, sanser og forskellige former for bevægelse. |

|  |  |  |  |
| --- | --- | --- | --- |
| Hvordan understøtter vores pædagogiske læringsmiljø udviklingen af børnenes krop, sanser og bevægelse?  **Herunder, hvordan vores pædagogiske læringsmiljø:**  **Understøtter de to pædagogiske mål for temaet Krop, sanser og bevægelse**  **Tager udgangspunkt i det fælles pædagogiske grundlag**  **Ses i samspil med de øvrige læreplanstemaer.**  **At børnene oplever glæde ved, accept af og forståelse for deres egen krop og oplever glæden ved at være i bevægelse**  **At det i dagtilbuddet er muligt at styrke børnenes fysiske sundhed, blandt andet med fokus på ernæring, hygiejne og bevægelse**  **At børnene med alle sanser tilegner sig den fysiske, kulturelle og sociale omverden.**  **Sammenhæng:**  ***Ved at tage vare på kroppen og sikre muligheder for udfoldelse, lægges grundlaget for fysisk og psykisk sundhed. Derfor er det vigtigt, at børnene så tidligt som muligt, har mulighed for at udfordre sin krop i hverdagen.***  ***Læringsmål:***  ***Vi vil hjælpe barnet til at blive selvhjulpen i hverdagen.***  ***At børnene bliver udfordret på deres motorik igennem leg.***  ***Tiltag:***  ***Med udgangspunkt i barneperspektivet inspirerer og viser de voksne interesse og gejst som motiverer, guider og udfordre det enkelte barn til motorisk udvikling.***  **Nyt Krop, sanser og bevægelse**  **Legepladsen og skovens muligheder**  **Vi har et bredt spektrum af faciliteter på vores legeplads og indenfor, der på alsidig og fyldestgørende vis understøtter børnenes bevægelse og udvikling af kroppen.**  **Der er rig mulighed for at være fysisk aktiv, hvad enten det er på gyngerne, klatrestativet, rutsjebanen. Mærke det kilde i maven når man gynger på ballongyngen, kælker eller ruller ned af den store bakke eller balancer på de væltede træstammer i Bagskoven.**  **Der er også rig mulighed for at understøtte de mere rolige aspekter og sanseindtryk.**  **Børnene kan mærke sandet imellem tæerne i sandkassen om sommeren eller blive vugget blidt af sine kammerater i hængekøjerne.**  **Man kan mærke de forskellige teksturer med sine bare tæer, dufte og smage på de spiselige planter. Mærke insekterne krible i ens hånd eller slimsporet fra sneglen.**  **Der er også fokus på finmotorikken i det daglige med perleplader, tegne og klippeborde, snitte omkring bålet og hjælpe til i køkkenet med at lave eftermiddagsmad. Vores kreative værksted giver også rig mulighed for at male, forme og kreere i alskens afskygninger.**  **Vi voksne sætter også gang i kroppen, i form af bevægelseslege, Disco, massage, ninjabane, vores rede gynge, boldspil, forhindringsbane, massage og kamplege.**  **Selvhjulpenhed er også en stor del af børnenes hverdag.**  **Vi lægger utroligt meget vægt på at børnene skal kunne ”mestre” så meget som muligt selv.**  **Det er ikke fordi vi voksne i Bøgely ikke vil hjælpe hver gang, men fordi vi i Bøgely arbejder målrettet med børnenes selvhjulpenhed.**  **At udvikle selvhjulpenhed, er med til at udvikle barnets ”jeg kan selv” følelse. Børnene oplever**  **glæden ved at kunne noget og mestre deres hverdag og de krav, der stilles dem. Vi voksne er der**  **naturligvis til at guide og støtte børnene, så de krav der stilles, passer til deres udviklingstrin.**  **Børn som oplever anerkendelse, stolthed og glæde ved at mestre en opgave, ”vokser”, tilegner sig**  **nye kompetencer som igen åbner op for andre muligheder og giver dem overblik over deres verden.**  **Vores børn kan mærke røgen og varmen fra bålet,**  **Vores børn møder også elementerne og mærker dem på deres egne kroppe. Både i form af vand og mudder i sandkassen og vores vandbane, men i særdeleshed i form af de skiftende årstider og det vejr der følger med.**   |  |  |  | | --- | --- | --- | | **Natur, udeliv og science** **”Naturoplevelser i barndommen har både en følelsesmæssig, en kropslig, en social og en kognitiv dimension.**  **Naturen er et rum, hvor børn kan eksperimentere og gøre sig de første erfaringer med naturvidenskabelige tænke- og analysemåder. Men naturen er også grundlag for arbejdet med bæredygtighed og samspillet mellem menneske, samfund og natur.**   |  | | --- | |  |   **Natur, udeliv og science.**  **Den pædagogiske læreplan lægger op til, at det pædagogiske læringsmiljø skal understøtte, at alle børn får konkrete erfaringer med naturen, som stimulerer og udvikler deres nysgerrighed og lyst til at udforske naturtyper og levende organismer samt en begyndende forståelse for betydningen af en bæredygtig udvikling. Og at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder og en begyndende matematisk opmærksomhed.**  **I Bøgely er naturen fundamentet for det daglige liv. Årstidernes skiften, vind og vejr, dyr og planter er vores pædagogiske redskab. Naturen omgiver os og vi begiver os ud i naturen, om det er på en tur, eller for at samle materialer til en kreativ aktivitet, vil vi hele tiden have for øje at styrke børnenes nysgerrighed og gåpåmod.**  **Vi bruger naturen hele året uanset vejret. Om efteråret ser vi bladene skifte farver for til sidst falde ned på jorden, træernes frø falder til jorden og gemmer sig i de nedfaldne blade. Om sommeren er vi ved stranden og sopper, finder dyr i sandet og vandkanten eller ser hvor langt vi kan kaste en sten ud i vandet. Til foråret holder vi øje på at bladene springer ud og taler om hvordan træer vokser og de små nye spirer kommer op af jorden, fra de frø der faldt ned i efteråret. I vinteren er vi ude for at mærke kulden, kælke i sneen, kaste snebolde og vi ser hvordan vand kan fryse og laver vandskulpturer i sand forme. F.eks. var vinteren 2023/2024 meget kold, så vi kunne eksperimentere med det kolde og glatte naturfænomen. Vi holder plantedage om foråret, hvor børnene har en plante med hjemmefra, det kan være en blomst, en bærbusk eller en krydderurt, som vi passer, ser vokse hen over sommeren, for så at kunne høste og spise senere på året.**  **Vores legeplads er et uderum som vi har indrettet i forskellige zoner, så der er mulighed for fordybelse af mindre legegrupper. Vi har 4 zoner med borde/bænke som både bruges til at spise vores madpakker ved og også til forskellige legeaktiviteter som kreative aktiviteter med materialer vi har hentet hjem fra skoven, konstruktionslege, dukkehus mm. Vi styrker børnenes forståelse af bæredygtighed, ved at samle materialer i naturen, for at tage med hjem, som vi kan lave kreative ting med.**  **I forlængelse af vores legeplads har vi “Bagskoven” som ligger uden for legepladsens indhegning og er en del af dyrehaven. Her er der væltet træer, som børnene kravler på og bygger huler. Her er der rig mulighed for at være en tættere del af naturen og følge med i årstidernes skiften. En del af at være i naturen er at der er “højt til loftet". Når børnene leger i skoven, har de mulighed for at fordybe sig i en lille selvvalgt legegruppe og vi ser at der er en anden ro og plads til at kunne lege uden for mange afbrydelser.**  **Det pædagogiske læringsmiljø som skoven er for os, kan give børnene et blik i en autentisk verden hvor planter vokser, bliver store, vælter i en storm eller bliver fældet, for så at dø og gå i råd. Her taler vi om livscyklussen, ligesom når vi laver fugle reder til fuglene som de kan lægge æg i, fodrer dem over vinteren med hjemmelavet foderkugler som vi laver over bål og hænger i træerne, for hjælpe fuglene med at overleve og finder vi en død fugl begrave vi den, så den kan blive til mad til ormene.**  **Vi kan introducere børnene for forskellige former for natur, som stranden, søer, vandhuller, mølleåen, skov og skovbunden. Når vores børn leger i naturen, undersøger, finder dyr/grene/svampe mm. er vi i samspil med dem og støtter deres nysgerrighed, lytter til deres undren og hjælper dem til en forståelse af det de oplever, både for at giver dem en forståelse på deres omverden men også for at styrke deres sproglige kompetencer og begrebsforståelse.**  **I skoven kan vi implementere science i form af hvordan naturen hænger sammen. Vi benytter os af digitale medier for at fange og understøtte børnenes interesser i naturen. Vi har vildtkamera på legepladsen så vi kan følge med i hvilken dyr der besøger legepladsen når vi er taget hjem. Ved at benytte os af digitale medier og vildtkameraer viser vi børnene at kategorisere og systematisere deres omverden, i relation par, som flyder/synke, stor/lille, lang/kort, mange/få, tælle OSV. På den måde får børnene en legende tilgang til den matematiske verden.**  **Vi holder planteuge om foråret, hvor børnene har en plante med hjemmefra, det kan være en blomst, en bærbusk eller en krydderurt, som vi passer, ser vokse hen over sommeren, for så at kunne høste og spise senere på året. Der er stor interesse og glæde hos børnene ved denne tradition.**  **Vores legeplads er et uderum som vi har indrettet i forskellige zoner, så der er mulighed for fordybelse af mindre legegrupper. Vi har 4 zoner med borde/bænke som både bruges til at spise vores madpakker ved og også til forskellige legeaktiviteter som tegnebord, konstruktionslege, dukkehuse mm.** | **Et billede, der indeholder cirkel, Grafik, logo, clipart  Automatisk genereret beskrivelse** | |

|  |
| --- |
| 1. Kultur, Æstetik og fællesskab |

Kultur, æstetik og fællesskab

”Kultur er en kunstnerisk, skabende kraft, der aktiverer børns sanser og følelser, ligesom det er kulturelle værdier, som børn tilegner sig i hverdagslivet.

Gennem læringsmiljøer med fokus på kultur kan børn møde nye sider af sig selv, få mulighed for at udtrykke sig på mange forskellige måder og forstå deres omverden.”

Den styrkede pædagogiske læreplan, Rammer og indhold, s. 46-47

kultur, Æstetik og fællesskab.

Hos os kan børnene opleve kultur og æstetik i mange former:

Kultur er en skabende kraft som kan vække vores sanser og følelser, og vi vægter at børnene skal møde forskellige faste traditioner gennem året, som er udviklet i Bøgely samt at afprøve deres egne kulturelle og kunstneriske udtryksformer. De tilbydes specielle og gode materialer at arbejde med i det kreative rum.

Leg i sig selv er kultur, leg er en proces hvor børnene udvikler og afprøver sig selv konstant. Vores børnesyn er at børnenes egne ønsker og initiativer har stor værdi for vores pædagogiske fællesskab.

Eksempel:

Vi taler over formiddagsmadpakken om hvor vi skal hen på tur i dag? Det er flere gode forslag fra børnene og det er svært at blive enige. Vi laver en håndsoprækning og flertallet får lov til at bestemme at turen f.eks. går til dragetræet denne dag.

Derimod er der stor enighed om at vi skal holde Disco på legepladsen i eftermiddag, hvor både børn og voksne danser rundt.

I Bøgely har vi flere fællesskaber. vi har vores stuefælleskaber, aldersopdelte fællesskaber, lege fællesskaber ude og inde, samt vores Busfælleskab hvor vi i mikrofonen byder velkommen, synger sange og fortæller om dagens planer.

Om morgenen i opsamlingen taler børn og voksne om hvad vi skal synge i bussen.

En kultur og tradition er at når et barn har fødselsdag, starter den pågældende gruppe ved flagstangen, flaget hejses og vi synger fælles fødselsdagssang for barnet.

Vi leger nye og gamle lege, ude og inde. Nogle er voksen initierede og andre er på børnenes initiativ.

Vi benytter forskelligt litteratur hvor vi læser højt med dramatisering og vi benytter lydbog. Ved spisesituationer udvikler børnene kultur, ved at påvirke den måde vi er sammen på og den måde situationen det forløber. Hygge snakker vi? læser den voksne højt, eller genfortæller børnene en historie de kender godt?

Vi giver muligheder for fordybelse, blandt andet når vi spiser ved mindre borde, hvor børnene sidder og taler sammen over madpakken både ude og inde. eller i vores legezoner. Vi skaber rum til fordybelse gennem hele dagen i kraft af vores beliggenhed og valg af aktiviteter.

Bøgely er i sig selv en kultur med historikken og vores virke.

Vi ser kultur i vores skovture, hvordan passer vi på naturen og hvordan respekterer vi denne og de dyr som er omkring os. Børnene følger årets gang i skoven og de oplever det æstetiske rum med farveskift, dufte og lyde. Vi giver tid til fordybelse og sansning.

I Bøgely lægger vi vægt på æstetiske læringsmiljøer, vi inddeler stuer med synlige legezoner og vi forsøger at inspirere børnenes kreativitet ved at præsentere materialer og legetøj på en indbydende og tilgængelig måde. vi tilbyder gode materialer til kreative aktiviteter. Vi giver i stor udstrækning børnene mulighed for at eksperimentere og bruge deres fantasi i det kreative rum. vi benytter genbrug og bruger materialer på en anden måde end tiltænkt.

Vi opfordrer børnene til at rydde op efter en leg eller aktivitet så materialerne igen bliver indbydende. Det skal også være appetitligt og indbydende de næste som kommer forbi og vil lege.

|  |  |
| --- | --- |
| Evalueringskultur |  |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.  Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædago­giske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.  Evalueringen skal offentliggøres.  Lederen af dagtilbuddet er ansvarlig for at sikre en løbende pædagogisk dokumentation af sam­menhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvordan evaluerer vi arbejdet med den pædagogiske læreplan, som skal foretages mindst hvert andet år.  **Evaluering**  Vi evaluerer løbende på P-møder og stuemøder, samt ved aktiviteter og forløb benytter vi ”skema til udvikling af aktiviteter`” som er en didaktisk model som lægger sig op ad ”Smtte modellen”. Her kan vi løbende se hvad som virker og hvad som skal udvikles, for at understøtte vores pædagogiske praksis.  Vi vil i plenum benytte os af ”Eva`s” evaluerings skemaer hvor vi kan belyse om vi får den kvalitet ud af vores pædagogiske arbejde som vi ønsker. Gør vi det vi siger at vi gør.  Vi ser løbende på om vi kommer rundt om de ønskede pejlemærker og læreplans temaer som vi arbejder ud fra. Vi benytter os af metodebeskrivelser for evaluering af pædagogisk praksis. |